Dallas Cowboys

Dallas Cowboys on vuonna 1960 perustettu amerikkalaisen jalkapallon ammattilaisjoukkue, jonka kotipaikka on Dallas, Texas. Dallas Cowboys pelaa National Football Leaguen NFC-sarjassa. Cowboys pelaa kotiottelunsa AT&T Stadiumilla.

Dallas Cowboys on yksi NFL:n tunnetuimmista, menestyneimmistä ja suosituimmista joukkueista. Joukkueessa on pelannut joitakin jalkapallon historian suurimmista pelaajista, mukaan lukien NFL:n kaikkien aikojen paras pelaaja Emmitt Smith sekä Troy Aikman, Michael Irvin, Bob Lilly ja Roger Staubach. Cowboys on voittanut viisi Super Bowlia ja kahdeksan konferenssimestaruutta.

Seuran omistaja on Jerry Jones. Dallas Cowboys oli vuonna 2025 Forbesin listauksessa maailman arvokkain urheiluseura kolmentoista miljardin dollarin arvolla.

 Historia 
 Perustaminen ja ensimmäiset vuodet 
Dallas Cowboys oli NFL:n ensimmäinen modernin aikakauden laajennusjoukkue All-America Football Conferencen romahtamisen jälkeen 10 vuotta aiemmin. Oikeuksien myöntäminen tapahtui myöhässä: kun Lamar Huntin yritykset hankkia NFL-oikeudet Dallasiin epäonnistuivat, hän perusti AFL-joukkueen Dallas Texansin (myöhemmin Kansas City Chiefs). NFL myönsi Dallasille oikeuden pitääkseen etelän hallussaan AFL:ltä, mutta vasta vuoden 1960 college-draftin jälkeen. Tämän vuoksi Cowboys pelasi avauskautensa ilman college-draftin etuja.

Washington Redskinsin omistaja George Preston Marshall vastusti voimakkaasti uuden joukkueen perustamista, sillä hänen joukkueensa oli nauttinut monopolista ainoana eteläistä Yhdysvaltoja edustavana NFL-joukkueena. Dallas Cowboysin tulevat omistajat Clint Murchison Jr. ja Bedford Wynne ostivat oikeudet Redskinsin taistelulauluun "Hail to the Redskins" ja uhkasivat kieltää sen soittamisen otteluissa. Marshall tarvitsi kappaleen, joten hän muutti mielensä, ja Dallas sai NFL-franchising-oikeudet 28. tammikuuta 1960. Murchisonin ensimmäinen toimi oli palkata Tex Schramm GM:ksi, Tom Landry päävalmentajaksi ja Gil Brandt pelaajahenkilöstön johtajaksi.

Cowboys aloitti laajennusjoukkueena päävalmentaja Tom Landryn johdolla. Kolmikko Landry, Scharrm ja Barndt saavutti lähes ennennäkemättömään menestykseen ammattilaisjalkapallossa, mutta ”kultaiset vuodet” eivät tulleet helposti. Legendaarisella Cotton Bowl -stadionilla pelannut vuoden 1960 Cowboys jäi 12 ottelusta vain yhden tasapelin ja voitti ensimmäisen voitokkaan kautensa vasta kuudennella kaudellaan vuonna 1965. Vuonna 1966 alkoi kuitenkin NFL-ennätys: 20 perättäistä voitokasta kautta. Tähän jaksoon mahtui 18 pudotuspelikautta, 13 divisioonamestaruutta, viisi Super Bowl -finaalia ja voitot Super Bowl VI:ssa ja  XII:ssa.

 Nousu Amerikan joukkueeksi 
Dallas voitti ensimmäiset kaksi divisioonamestaruuttaan vuosina 1966 ja 1967, mutta hävisi molemmilla kerroilla NFL:n mestaruusottelun Green Bay Packersille. Seuraavat playoff-tappiot vahvistivat leimaa ”hyvästä joukkueesta, joka ei osaa voittaa isoja pelejä”. Vuonna 1970 joukkue eteni Super Bowl V:een, jossa se hävisi Baltimore Coltsille 16–13 Craig Mortonin pelatesssa pelinrakentajana.  Tämä ajatus kumottiin lopullisesti vuonna 1971, kun Cowboys voitti Super Bowl VI:n Miami Dolphinsin 24–3. Seuraavina vuosina (1975–1978) Cowboys eteni Super Bowliin vielä kolme kertaa: tappiot Pittsburgh Steelersille Super Bowl X:ssa ja XIII:ssa sekä voitto Denver Broncosista Super Bowl XII:ssa (27–10).

1970-luvun menestysvuosina joukkuetta johtivat tulevat Pro Football Hall of Famen jäsenet: pelinrakentaja Roger Staubach, tackle Rayfield Wright, puolustustaklaajat Bob Lilly ja Randy White, puolustuspelaaja Mel Renfro sekä juoksupelaaja Tony Dorsett. Cowboys eteni kahdeksan kertaa peräkkäin pudotuspeleihin vuosina 1972–1978 ja voitti viidestä finaalista neljä.

1970- ja 1980-lukujen alun Cowboys tunnettiin nimellä ”Amerikan joukkue” (). Se oli edelläkävijä imagoa vahvistavissa promootioissa: Dallas Cowboys Newsweekly -lehti (levikki 100 000), viralliset fanituotteet ja kuuluisa Dallas Cowboys Cheerleaders -joukkue.

 Jerry Jonesin omistukseen 
Vuonna 1986 Cowboys kärsi ensimmäisen tappiokauden kahteen vuosikymmeneen, ja vuonna 1988 tulos oli surkea 3–13. Murchisonin seuraajaksi vuonna 1984 tullut H. R. Bright myi joukkueen Jerry Jonesille vuonna 140 miljoonalla dollarilla. Pian ostoksen jälkeen hän erotti pitkäaikaisen valmentajan Tom Landryn ja palkkasi tilalle entisen Miamin yliopiston valmentajan Jimmy Johnsonin. Hän erotti myös toimitusjohtajan Tex Schrammin ja otti täyden hallinnan jalkapalloasioista.

Johnsonin ensimmäinen kausi tuotti vain yhden voiton 16 pelistä, mutta rohkeat kaupat ja onnistuneet draft-valinnat, mukaan lukien Hall of Fame -pelinrakentaja Troy Aikman, palauttivat Cowboysin huipulle nopeasti. Aikmanin, Emmitt Smithin ja Michael Irvinin muodosta Triplets-kolmikko hallitsi liigaa, kun taas puolustus nojautui tähtiin kuten Charles Haley ja Ken Norton Jr.. Se voitti Super Bowl XXVII:n (neljäs kausi Jonesin omistuksessa) ja perään Super Bowl XXVIII:n. Maaliskuussa 1994 college-valmentaja Barry Switzer korvasi Johnsonin. Menestys jatkui: ”1990-luvun joukkue” voitti kolmannen Super Bowlin neljässä vuodessa kukistaessaan Pittsburgh Steelersin Super Bowl XXX:ssä 27–17.

 Stadion 
Ensimmäiset vuodet Cowboys pelasi Cotton Bowl-stadionilla. Vuonna 1967 Murchison ilmoitti rakentavansa joukkueelle oman stadionin Irvingin esikaupunkiin. Uusi aikakausi alkoi 24. lokakuuta 1971, kun 65 024-paikkainen Texas Stadium avattiin. Vuonna 2009 seura muutti nykyiseen kotiareenaansa AT&T Stadiumiin (alun perin Cowboys Stadium), joka on yksi NFL:n moderneimmista ja suurimmista stadioneista.

AT&T Stadium (aiemmin Cowboys Stadium) avattiin 29. toukokuuta 2009 Arlingtonissa, Texasissa. Jerry Jones rahoitti 1,3 miljardin dollarin stadionin yhdessä Arlingtonin kaupungin kanssa Cotton Bowl -hankkeen epäonnistuttua. Stadioniin mahtuu 80 000 katsojaa, mutta kapasiteettia voidaan laajentaa 100 000 katsojaan. Se on maailman suurin kupolistadion ja ensimmäinen Cowboys-stadion Dallasin piirikunnan ulkopuolella.

 Merkittävät pelaajat 
 Pro Football Hall of Fame -pelaajat 
Dallas Cowboysin joukkueesta on valittu 32 pelaajaa Pro Football Hall of Fameen:

 Herb Adderley
 Troy Aikman
 Larry Allen
 Lance Alworth
 Gil Brandt
 Harold Carmichael
 Mike Ditka
 Tony Dorsett
 Forrest Gregg
 Charles Haley
 Cliff Harris
 Bob Hayes
 Chuck Howley
 Michael Irvin
 Jimmy Johnson
 Jerry Jones
 Tom Landry
 Bob Lilly
 Tommy McDonald
 Terrell Owens
 Bill Parcells
 Drew Pearson
 Mel Renfro
 Deion Sanders
 Tex Schramm
 Jackie Smith
 Emmitt Smith
 Roger Staubach
 Zach Thomas
 DeMarcus Ware
 Randy White
 Rayfield Wright

 Saavutukset 
 Super Bowl -voitot 
Dallas Cowboys on voittanut viisi Super Bowlia:
 Super Bowl VI (1971) – Cowboys voitti Miami Dolphinsin 24–3 ensimmäisessä Super Bowl -voitossaan. Ottelu pelattiin 16. tammikuuta 1972 Tulane Stadiumilla New Orleansissa.
 Super Bowl XII (1977) – Cowboys voitti Denver Broncosin 27–10 toisessa Super Bowl -voitossaan. Ottelu pelattiin 15. tammikuuta 1978 Louisiana Superdomessa New Orleansissa. Tämä oli ensimmäinen Super Bowl kupolistadionilla ja prime time -aikaan.
 Super Bowl XXVII (1992) – Cowboys voitti Buffalo Billsin 52–17, saavuttaen kolmannen Super Bowl -mestaruutensa ja ensimmäisen 15 vuoteen. Ottelu pelattiin 31. tammikuuta 1993 Rose Bowlissa Pasadenassa.
 Super Bowl XXVIII (1993) – Cowboys voitti jälleen Buffalo Billsin 30–13, saavuttaen neljännen Super Bowl -voittonsa ja tasoittaen Pittsburgh Steelersin ja San Francisco 49ersin ennätyksen. Ottelu pelattiin 30. tammikuuta 1994 Georgia Domessa Atlantassa.
 Super Bowl XXX (1995) – Cowboys voitti Pittsburgh Steelersin 27–17 viidennessä Super Bowl -voitossaan. Ottelu pelattiin 28. tammikuuta 1996 Sun Devil Stadiumilla Arizonan Tempessä.

 Katso myös 
 Dallas Cowboysin kausi 2025

 Lähteet 

 Aiheesta muualla 

 Dallas Cowboysin kotisivut. 

Luokka:National Football League -seurat
Luokka:Vuonna 1960 perustetut urheiluseurat
Luokka:Texasin urheilu